hotchpotch/miracl-hf-unified huggingface dataset:
Kivikesku
Kivikesku on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järven pituus on 850 metriä, leveys 200 metriä ja sen pinta-ala on 10,0 hehtaaria. Järven kaakkoisrannat ovat metsämaata, mutta muualla rannat ovat soistuneita. Siihen laskee ympäröiviltä soilta suo-ojia ja järven luusua sijaitsee sen kaakkoiskulmassa. Laskuoja on kaivettu suo-oja ja se virtaa pohjoiseen yhtyen Jordaninojaan. Se jatkaa kulkuaan Pertunkorvenojana yhtyen Matalusjokeen Pinsiössä. Vesi viipyy järvessä keskimäärin 234 vuorokautta.
Järvelle pääsee parhaiten Hopeatieltä, josta järvelle vievä metsätie kääntyy lähellä Ylöjärven rajaa. Järveä kiertää polku, jonka varrella on kaksi nuotiopaikkaa. Lähellä luusuaa sijaitsee vapaa-ajan asumus.
Kivikeskun vedenlaatua on tutkittu kesällä vuosina 1983, 1995 ja 1998 sekä talvella vuosina 1995, 1997, 1998 ja 1999. Järven vesi on nykyään ruskeaa humusvettä vaikka vielä 1980-luvulla se oli kirkasta ja lähes väritöntä. 1980-luvulla veden laatu ja järven tila oli aavistuksen parempi kuin 1990-luvulla. Veden happamuustaso on laskenut, puskurikyky happamoitumista vastaan on alentunut ja ravinnetasot ovat nousseet. 1990-luvulla havaittiin myös, että järven happitalous oli häiriintynyt. Talvisin happi loppui järven pohjan vesikerroksissa ja laski selvästi myös pintavesissä. Tämä ei johdu pohjan sedimentin tilasta, vaan järven ravinnesisäinen kuormitus on pientä. Kesäisin happiongelmaa ei esiinny, koska vesi ei kerrostu lämpötilan mukaan. Kivikesku soveltuu virkistyskäyttöön tyydyttävästi.
Järven rannat ja niiden ympäristö muodostavat luonnonsuojelualueen, joka on liitetty Natura 2000 ohjelmaan Kaakkurinjärvien nimisenä (tunnus: FI0333004). Suojelualue muodostuu useasta erillisestä alueesta, jossa Kivikeskun alueessa on neljä muutakin järveä tai lampea. Ne ovat Pikku Kivikesku ja Saapaslammi sekä kaksi pienempää lamparetta.
Aino Kannisto
Aino Kannisto (s. 27. tammikuuta 1973 Espoo) on suomalainen valokuvataiteilija, joka asuu ja työskentelee Helsingissä.
Aino Kannisto valmistui Taideteollisesta korkeakoulusta valokuvataiteen linjalta maisteriksi vuonna 2001. Hän edustaa The Helsinki Schoolia.
Omassa taiteilijalausunnossaan Kannisto kuvailee teoksiaan lavastetuiksi tilanteiksi, joihin hän projisoi omaa sisäistä tunnemaailmaansa. Vaikka kuvien aiheet eivät käsittele taiteilijan itsensä kokemia tilanteita, hän määrittelee ne omakuviksi sanan laajimmassa merkityksessä. Kuvat saavat vaikutteita mediasta: kirjallisuudesta, elokuvista ja valokuvista.
Island Gardensin asema
Island Gardens on Docklands Light Railwayn asema Island Gardensissa, Lontoossa, Oyster-vyöhykkeellä 2. Maanalainen asema on yksi kolmesta DLR:n asemasta, jolla on vakituisesti henkilökuntaa.
Asema avattiin 31. elokuuta 1987, jolloin se oli DLR:n ensimmäisen osan pääteasema. Se sijaitsi maasillalla North Greenwichin rautatieaseman alkuperäisellä paikalla, ja siinä oli kaksi laituria.
Kun linjaa jatkettiin etelään Thamesin alitse Lewishamiin, joen alitse piti kaivaa tunneli. Tämän vuoksi asema piti korvata uudella asemarakennuksella, joka rakennettiin maan alle hieman kauemmas joesta. Vanha asema suljettiin 8. tammikuuta 1999, ja uusi avattiin 20. marraskuuta 1999. Alkuperäinen asema ja maasilta on sittemmin purettu.
Rainer Knapas
Rainer Knapas (s. 1946 Pyhtää) on suomalainen filosofian lisensiaatti, taide- ja kulttuurihistorioitsija, kustannustoimittaja ja tutkija.
Knapas on toiminut tutkijana muun muassa Museovirastossa, Helsingin yliopistossa ja Svenska litteratusällskapetissa. Hän on kirjoittanut artikkeleita kulttuuri- ja kirjallisuushistorian sekä arkkitehtuurin alueilta ja hänellä on ollut kolumni Ny Tid-lehdessä. Knapas on Helsingin yliopiston kunniatohtori.
Hartsihapot
Hartsihapot ovat havupuista saatavan pihkan aineosia, jotka sisältävät karboksyylihapporyhmän. Trisyklisiin diterpeeneihin kuuluvat hartsihapot ovat pihkan pääasiallinen yhdisteryhmä. Hartsihapot ovat haihtumattomia yhdisteitä ja niitä esiintyy muun muassa sydänpuussa ja puun kuoressa, erityisesti pehmeissä puulajeissa kuten männyssä. Havupuiden patologinen pihka koostuu pääasiassa monoterpeeneistä sekä hartsihapoista. Paperitehtaiden käyttämissä pehmeissä puulajeissa yleisimmät hartsihapot ovat abietiini-, dehydroabietiini-, pimaari- ja isopimaarihappo. Hartsihapoilla on erittäin vakaa rakenne ja ne kestävät hyvin kemiallisia prosesseja kuten esimerkiksi paperimassan valkaisuprosessia. Havupuissa hartsihappojen osuus uuteaineista on noin 25–30 prosenttia. Hartsihapoissa on sekä hydrofobinen (-CH) että hydrofiilinen (-COOH) osa ja ne liukenevat jonkin verran veteen. Paperiteollisuudessa hartsihappoja esiintyy muun muassa paperitehtaiden prosessivedessä sekä tehtaan jätevesissä. Hartsihapot ja niiden johdannaiset ovat myrkyllisiä vesistöjen kalalajeille. Hartsihappojen myrkyllisyys kasvaa alhaisemmassa pH:ssa.
Mäntyöljy sisältää hartsihappoja noin 41–58 prosenttia.
Angry Birds 2
Angry Birds 2 on Rovio Entertainmentin kesällä 2015 julkaisema pulmavideopeli, joka on kahdestoista "Angry Birds" -peli ja suora jatko-osa sarjan ensimmäiselle pelille. Se on ilmaiseksi pelattavissa, mutta sisältää mikromaksuja.
Pelin idea on sama, mikä oli jo ensimmäisessä Angry Birds -pelissä; pelaaja yrittää lingota lintuhahmoja ritsalla vihreiden possujen rakennelmia päin. Tehtävänä on tuhota possut ja niiden rakennelmat joka kentässä. Kentän jälkeen näet saamasi 1-3 tähteä, ja saamasi pistemäärän.
Art Virmola
Art Virmola on suomalainen toimittaja joka oli päätoimittajana ja toimittajana useissa 1960- ja 1970-luvuilla ilmestyneissä lehdissä.
Virmola oli 1960-luvulla Kustannusliike Panin julkaiseman Nyrkki-lehden päätoimittajana. Vuosina 1960–1968 ilmestynyt Nyrkki-lehti ilmoitti olevansa "”aikamiesten amerikkalaistyylinen aikakauslehti”". Myöhemmin Virmola oli 1969 Batman-sarjakuvalehden toimittajana. Hän oli sitten päätoimittajana vuosina 1971–1973 ilmestyneessä Kustannus Oy Williamsin julkaisemassa Jääkiekko-lehdessä.
Virmola toimitti myös Tarzan-sarjakuvalehteä ja oli vuosina 1970–1972 ilmestyneen Suomalainen MAD-lehden päätoimittajana. Virmola kirjoitti 1960-luvulla juttuja myös Tekniikan Maailma -lehteen ja Uuteen Kuvalehteen.
Suomen Automobiili-Historiallinen Klubi ry (SA-HK) perustettiin 30. syyskuuta 1959 Virmolan aloitteesta.
Aarre Paakkanen
Aarre Holger Paakkanen oli suomalainen kirjailija joka käytti salanimiä A. Holge ja Antti Nyrkki.
Paakkanen kirjoitti seikkailutarinoita 1940-luvulla myös Lukemisto-lehteen.
Salanimellä "A. Holge":
Salanimellä "Antti Nyrkki":
Nathan C. Brooks
Nathan Covington Brooks (s. 12. elokuuta 1809 – 6. lokakuuta 1898) oli yhdysvaltalainen opetusalan henkilö, historioitsija ja runoilija. Hän syntyi West Nottinghamissa Marylandissa ja hänestä tuli Baltimore City Collegen, Yhdysvaltain kolmanneksi vanhimman julkisen lukion, ensimmäinen rehtori. Hänestä tuli myös Marylandin ensimmäisen naisille tarkoitetun korkeakoulun, Baltimore Female Collegen, ainut rehtori.
Koko opetusuransa ajan Brooks kirjoitti runo- ja proosakirjoituksia eri kirjallisuusalan lehtiin. Hän lähetti niitä esimerkiksi julkaisuihin Burton’s Gentleman’s Magazine, Graham’s Magazine, New York Mirror ja Southern Literary Messenger. Runouden ja proosan lisäksi hän tuotti useita pääasiassa klassiseen kirjallisuuteen keskittyviä oppikirjoja sekä muutamia maallikoille suunnattuja historia-aiheisia kirjoja. Näitä olivat mm. "First Lessons in Latin" (1845), "First Lessons in Greek" (1846), "A Complete History Of The Mexican War" (1849) ja "The History of the Church".
Halabja (maakunta)
Halabdjan kuvernementti (; ) on Irakin pohjoisosassa Iranin vastaiseen rajaan rajoittuva, Irakin Kurdistanin hallituksen maaliskuussa 2014 ja alueparlamentin maaliskuussa 2015 perustama kuvernoraatti (maakunta). Ennen Kurdistanin alueparlamentin päätöstä, Irakin parlamentti oli päättänyt vuoden 2013 lopussa ja Irakin hallitus oli antanut hyväksyntänsä uuden kuvernementin perustamiselle tammikuussa 2014 antamallaan lailla. Vaadittavasta Irakin parlamentin uudesta hyväksynnästä ei sen sijaan uutisoitu ainakaan näkyvästi. Jotkut tahot ovat arvioineet, ettei pelkkä Irakin Kurdistanin oma päätös ilman Irakin parlamentin hyväksyntää yksin riitä uuden kuvernementin perustamiseen Irakiin.
Hallintokeskus on Halabdjan kaupunki, joka sijaitsee linnuntietä noin 254 kilometriä Irakin pääkaupunki Bagdadista pohjoiskoilliseen ja noin 65 kilometriä Sulaimaniyyasta kaakkoon. Halabdja nousi kansainväliseen julkisuuteen Saddam Husseinin komentamien Irakin sotavoimien kohdistaessa sinne tuhansia ihmisiä surmanneita pommituksia kemiallisilla aseilla vuonna 1988.
Kuvernoraatin laajuudesta on kahdenlaista tietoa. Esimerkiksi maaliskuussa 2014 kuvernementin luonnehdittiin muodostetun Halabdjan piirikunnasta (Halabdjan kaupungista). Uudemman näkemyksen mukaan kuvernementti käsittäisi kaikkiaan neljä Sulaimaniyyan kuvernoraattiin aiemmin kuulunutta piirikuntaa, joista Halabdja olisi vain yksi. 
Kuvernoraatin väkiluku on arvioitavissa vuonna 2013 tehtyjen väestöarvioiden perusteella. Tuolloin Sulaimaniyyan kuvernoraatin asukasluviksi arvioitiin 1 783 270. Yhteensä 14 prosenttia Sulaimaniyaan väestöstä tuli neljästä Halabjan kuvernoraatin muodostaneesta piirikunnasta. Halabjan kuvernoraatin asukasluvuksi saadaan tällöin noin 250 000 henkeä. 
Kuvernoraatti muodostetiin seuraavista neljästä piirikunnasta (suluissa prosenttiosuus aiemmasta Sulaimaniyaan maakunnan väestöstä):
David Cassidy
David Bruce Cassidy (12. huhtikuuta 1950 New York – 21. marraskuuta 2017 Florida) oli yhdysvaltalainen poplaulaja, lauluntekijä ja näyttelijä. Hän tuli tunnetuksi televisiosarjasta "The Partridge Family", jota esitettiin Yhdysvaltojen televisiokanavilla vuosina 1970–1974. Siinä hän esitti perheen muusikoksi ryhtyvää esikoispoikaa, ja sarjan ansiosta hänestä tuli myös tosielämässä yksi 1970-luvun suosituimmista teini-idoleista ja poplaulajista.
1970-luvun alkupuolella David Cassidyn ihailijakerhossa väitetään olleen enemmän jäseniä kuin Elvis Presleyn tai The Beatlesin vastaavissa. Cassidy oli myös ensimmäinen poptähti, jonka ympärille tehtiin runsaasti oheistuotteita julisteista koulutarvikkeisiin.
David Cassidy esiintyi sekä Partridge Familyn että omissa nimissään julkaistuilla äänilevyillä. Cassidyn laulamia Partidge Family -singlejä olivat ”Doesn’t Somebody Want To Be Wanted”, ”I Woke Up In Love This Morning”, ”Breaking Up Is Hard To Do” ja ”I Think I Love You”. Omalla nimellään julkaistuista singleistä suurimpia hittejä olivat ”Cherish”, ”Could It Be Forever”, ”How Can I Be Sure”, ”Rock Me Baby” ja ”Lyin’ to Myself”.
Soolouransa jälkeen David Cassidy toimi television parissa tuottajana, käsikirjoittajana ja säveltäjänä. Hän myös vieraili musikaaliproduktioissa New Yorkin Broadwayllä ja Lontoon West Endissä sekä oli vakioesiintyjänä Las Vegasissa.
David Cassidyn vanhemmat olivat näyttelijät Jack Cassidy ja Evelyn Ward, joiden ainoa lapsi hän oli. Jack Cassidyn toisesta avioliitosta näyttelijä Shirley Jonesin kanssa Davidin veli- ja sisarpuolia olivat Shaun, Patrick ja Ryan Cassidy, joista kaksi ensimmäistä ovat myös viihdealalla. David Cassidyn tytär on laulaja-näyttelijä Katie Cassidy.
Vuonna 1994 David Cassidy julkaisi omaelämäkertansa "C’Mon, Get Happy".
Cassidy kamppaili päihderiippuvuutensa kanssa ja joutui sen vuoksi ongelmiin myös lain kanssa. Hän sairasti dementiaa, kärsi munuaisen vajaatoiminnasta ja olisi tarvinnut maksansiirron. Cassidy kuoli floridalaisessa sairaalassa 67-vuotiaana 21. marraskuuta 2017.
Shwezigonin stupa
Shwezigonin stupa on stupa Nyaung-U:n kylässä, Paganin rauniokaupungin lähistöllä Myanmarissa. Se on prototyyppi kaikille Myanmarin stupille. Rakennustyöt alkoivat Anawrahtan hallintokaudella ja ne saatiin päätökseen hänen poikansa Kyansitthan valtakaudella vuonna 1089. Burmalaisen kalenterin yhdeksännen kuukauden, nadawin, toisella viikolla buddhalaiset ympäri maata pyhiinvaeltavat Shwezigonin pagodille osallistuakseen vuotuiseen juhlaan.
Open Sesame (Kool &amp; the Gangin albumi)
Open Sesame on yhdysvaltalaisen Kool & the Gang -yhtyeen vuonna 1976 julkaistu kahdeksas studioalbumi. Se pääsi Yhdysvaltain Billboard 200 -listan sijalle 110. Levyn nimikappale ”Open Sesame” nousi vuonna 1977 Billboard Hot 100 -listan sijalle 55 sekä Dance Music/Club Play Singles -listan sijalle 13. Se kuultiin myös samanvuotisessa elokuvassa "Saturday Night Fever" sekä sen soundtrackilla. Albumin singleistä menestystä saavutti myös ”Super Band”, joka ylsi R&B Singles -listan sijalle 17.
A-puoli
B-puoliMuusikot:Muut:
Heaven Can Wait
Heaven Can Wait voi tarkoittaa ainakin seuraavia:
Reading (täsmennyssivu)
Reading voi tarkoittaa ainakin seuraavia:
Kosti Antikainen
Kosti Aukusti Antikainen (5. kesäkuuta 1930 Kuopio – 3. lokakuuta 1980 Helsinki) oli suomalainen graafikko, joka tunnetaan erityisesti kirjojen kuvittajana ja niiden kansitaiteilijana.
Antikainen oli itseoppinut taiteilija. Hän aloitti Kuopiossa 14-vuotiaana työuransa mainostoimiston asiapoikana, ja sai siellä piirrostöitä ja alan ohjausta. Vuonna 1948 hän muutti Helsinkiin mainosgraafikoksi. Vuodesta 1957 alkaen hän teki Otavan tilauksesta kirjojen kuvitus- ja grafiikkatehtäviä. Kokopäiväiseksi freelancer-kirjansuunnittelijaksi ja -kuvittajaksi hän siirtyi 1970-luvulla.
Antikainen toteutti noin kuudensadan kirjan kannet. Niistä 190 kuului Otavan Delfiinisarjaan, jonka alkuperäinen graafinen asu on lähtöisin kokonaan hänen kynästään. Kansikuvataiteilijana Antikainen oli uudistaja: hän luki tarkasti työn alla olevan kirjan ja pyrki tekemään sen kannesta sisältöön sopivan. Toteutus saattoi perustua myös kollaasitekniikkaan.
Juhani Saksa
Juhani Saksa (s. 26. maaliskuuta 1939 Kangasniemi) on kangasniemeläinen kuvanveistäjä. Hänen pääasiallisena materiaalinaan ovat eri kivilajit ja pronssi.
Juhani Saksa on tehnyt taidetta yli 50 vuoden ajan, mutta päätoimiseksi taiteilijaksi hän ryhtyi vasta keski-ikäisenä. Hän kuuluu taiteelliseen sukuun, sillä hänen isoisänsä Malakias Saksa oli taidemaalarien (esimerkiksi Hjalmar Löfvingin ja Einar Lagerstamin) ystävä ja mesenaatti. Juhanin poika on valokuvaaja Perttu Saksa.
Saksa on kuvannut työprosessinsa olevan se, että kivelle annetaan mahdollisuus avautua. “Oma osani tässä tapahtumaketjussa on pieni, mutta yritän parastani. Poistan kivilohkareesta kaiken ylimääräisen ja tuon esille, mitä kunkin kiven sisälle on aikojen kuluessa muodostunut. Jokaisen kiven sisällä on oma aiheensa”. Hän on viettänyt usein talven Carrarassa, marmorivuorten kupeessa.
Jasmina Suter
Jasmina Suter (s. 16. huhtikuuta 1995) on sveitsiläinen alppihiihtäjä.
Innsbruckin nuorten talviolympialaisissa 2012 Suter saavutti pronssia suurpujottelussa ja sijoittui neljänneksi pujottelussa. Alppihiihdon maailmancupissa Suter kilpaili ensimmäisen kerran Ofterschwangin suurpujottelussa maaliskuussa 2013. Ensimmäiset maailmancupin pisteensä hän saavutti lokakuussa 2015 sijoituttuaan 20:nneksi Söldenin suurpujottelussa.
Videoton FC
Videoton Football Club on jalkapalloseura Székesfehérvárin kaupungista. Se pelaa Unkarin korkeimmalla sarjatasolla OTP Bank Ligassa. Seura on perustettu vuonna 1941. Unkarin mestaruuden joukkue on voittanut kahdesti: vuosina 2011 ja 2015. Magyar Kupan se on voittanut vuonna 2006. Vuonna 1985 Videoton selvisi UEFA-cupin loppuotteluun, jossa hävisi Real Madridille.
Seura perustettiin nimellä Szekesfehervar Hunters Cartridge Factory SK vuonna 1941. Seura otti jo tuolloin värikseen punaisen ja sinisen, jotka ovat sen kotikaupunkinsa Székesfehérvárin värit. Se osallistui kaudella 1942–1943 piirikunnan mestaruuskilpailuihin. Vuonna 1957 seura nousi ensimmäistä kertaa toiseksi korkeimmalle sarjatasolle. Kaudella 1961–1962 seura sijoittui 2. divisioonassa kolmanneksi ja vaihtoi kauden päätyttyä nimekseen VT Vasas. 20. syyskuuta 1967 VT Vasas siirtyi pelaamaan nykyiselle kotistadionilleen Sóstói Stadionille. Saman vuoden lopulla seura sijoittui 2. divisioonassa toiseksi ja nousi pääsarjaan. Seura otti käyttöönsä nykyisen Videoton-nimen. Nimi vaihdettiin seuraavan vuoden tammikuussa muotoon Videoton SC. Vuonna 1978 seura sijoittui pääsarjan toiseksi. Vuonna 1985 Videoton pääsi UEFA-cupin loppuotteluun. Se hävisi ensimmäisessä osaottelussa Real Madridille 3–0 kotistadionillaan. Madridissa joukkue voitti 1–0 häviten kuitenkin yhteismaalein 3–1. Vuonna 2006 Videoton voitti Magyar Kupan. Vuonna 2007 Videoton joutui konkurssiin ja menetti lisenssinsä pelata pääsarjassa. Istvan Garancsi osti seuran, minkä jälkeen Videoton nousi takaisin pääsarjaan vuonna 2008. Samana vuonna seura voitti liigacupin. Seura uusi liigacupin voiton seuraavana vuonna. Vuonna 2010 Videoton sijoittui pääsarjan toiseksi ja saavutti näin paikan seuraavan vuoden Eurooppa-liigan toiselle karsintakierrokselle. Vuonna 2011 Videoton saavutti ensimmäisen Unkarin mestaruuden ja pääsi näin seuraavalla kaudella Mestarien liigan toiselle karsintakierrokselle. Samana vuonna Videoton voitti Unkarin Super cupin. Super cupin voiton se uusi seuraavana vuonna. Vuonna 2012 Videoton sijoittui sarjassa toiseksi. Vuonna 2013 se sijoittui samalle sijalle. Vuonna 2015 Videoton voitti toisen Unkarin mestaruuden.
"Päivitetty 28. syyskuuta 2015"
FC Milsami Orhei
Football Club Milsami Orhei on jalkapalloseura Orhein kaupungista Keski-Moldovasta. Seura pelaa maansa korkeimmalla sarjatasolla Kansallinen divisioonassa. Seura on perustettu vuonna 2005. Milsami Orhei voitti maansa pääsarjan kaudella 2014-15. Cupa Moldovein seura voitti 2011-12 ja tämän jälkeen Supercupa Moldovein vuonna 2012. Seura on päässyt 2010-luvulla useamman kerran pelaamaan joko Mestarien liigaa tai Eurooppa-liigaa. Mestarien liigassa joukkue esiintyi ensimmäisen kerran kaudella 2015-16, jolloin se voitti toisella kierroksella PFK Ludogorets Razgrad ja hävisi kolmannella kierroksella KF Skënderbeu Korçëlle.
"Tilanne 28. syyskuuta 2015"
"Tilanne 28. syyskuuta 2015"
Taulukossa on aina merkitty Milsami Orhein maalit ensin
kk = karsintakierros
AEL Kalloni FC
Athlitiki Enosi Lekanopediou Kallonis Football Club () on jalkapalloseura Mytilínin kaupungista. Seura pelaa Kreikan korkeimmalla sarjatasolla Kreikan Superliigassa.
AEL Kalloni FC perustettiin 15. maaliskuuta 1994, kun Apollon Dafion ja Arisvaios Kallonis fuusioituivat. Seura pelasi alussa lähinnä Lesboksen paikallissarjoissa, mutta pelasi neljänneksi korkeimmalla sarjatasolla Delta Ethnikissä kaudella 1996-1997. Delta Ethnikiin se nousi takaisin kaudeksi 2002-2003. Kauden päätteeksi se putosi sarjatasoa alemmas, mutta nousi takaisin kaudeksi 2008-2009. Kaudeksi 2010-2011 se nousi kolmanneksi korkeimmalle sarjatasolle, josta nousi seuraavaksi kaudelle toiseksi korkeimmalle sarjatasolle. Kaudella 2012-2013 se sijouttui sarjassa kolmanneksi ja nousi seuraavaksi kaudeksi korkeimmalle sarjatasolle Kreikan Superliigaan.
Palawan (saari)
Palawan on Filippiinien Palawanin provinssin suurin saari. Se sijaitsee Sulunmeren ja Etelä-Kiinan meren välissä. Se on Filippiinien suurista saarista lounaisin. Saari on 39 kilometriä leveä ja 434 kilometriä pitkä. Saarta pitkin kulkee vuorijono, jonka korkein huippu on Mantalingajan (2 085 m).
Saaren länsirannikolla, vajaat 80 kilometriä Puerto Princesan kaupungista luoteeseen, on Puerto Princesan kansallispuisto. Sen karstimaahan on muodostunut luolia, joissa virtaa ainutlaatuinen maanalainen joki, joka laskee suoraan mereen. Joen alajuoksulla on murtovettä, ja siellä tuntuu vuorovesien vaikutus. Kansallispuisto on Unescon maailmanperintökohde.
Palawan voitti vuonna 2014 Condé Nast Traveler -matkailulehden äänestyksen ”maailman parhaasta saaresta”. Matkailijoita houkuttelevat saaren viidakon peittämät vuoret, kauniit rannat ja hyvät sukellusmahdollisuudet.
Panetolikos FC
Panaetolikos Gymnastikos Philekpaideutikos Syllogos (), yleensä vain Panetolikos FC () on jalkapalloseura 
Agrínion kaupungista. Seura pelaa Kreikan korkeimmalla sarjatasolla Kreikan Superliigassa.
Saksa (täsmennyssivu)
Saksa voi tarkoittaa seuraavia:
Puerto Princesa
Puerto Princesa on kaupunki Filippiinien Palawanin provinssin suurimmalla saarella, Palawanissa. Se on maakunnan hallinnollinen keskus mutta on itse kuitenkin yksi Filippiinien 38:sta hallinnollisesti itsenäisestä kaupungista. Kaupungin asukasluku oli 255 116 vuonna 2015.
Kaupunki vastaa Puerto Princesan maanalaisen joen kansallispuistosta, jossa elää vaarantuneita ja uhanalaisia lajeja, muun muassa palawaninsarvinokka ja filippiinienkakadu.
The Singers Unlimited
The Singers Unlimited oli yhdysvaltalainen jazzlaulukvartetti, joka levytti 1970-luvulla 15 albumia muttei esiintynyt julkisesti. Yhtyeen perusti vuonna 1971 baritoni Gene Puerling (1929–2008), ja sen muut jäsenet olivat basso Len Dresslar (1924–2005), sopraano Bonnie Herman ja tenori Don Shelton. Yhtye tunnettiin erityisesti Puerlingin tekemistä monimutkaisista, usein säestyksettömistä a cappella -sovituksista ja tuottaja-äänittäjä Hans Georg Brunner-Schwerin päällekkäisäänityksistä.
Ennen Singers Unlimitedin perustamista Puerling ja Shelton olivat olleet mukana niin ikään Puerlingin jo vuonna 1953 perustamassa The Hi-Lo’s -mieskvartetissa. The Singers Unlimited perustettiin alun perin sivuprojektiksi mainosmusiikin äänityksiä varten, mutta jazzpianisti Oscar Peterson sai kuulla yhtyettä ja suositteli yhtyettä saksalaiselle MPS-levymerkille, jolle itsekin silloin levytti.
Debyyttialbumi "A Capella" (1971) oli nimensä mukaisesti säestyksetön ja sisälsi Puerlingin sovituksia The Beatlesin ja muiden suosittujen artistien hittikappaleista. Toinen albumi "In Tune" tehtiin Oscar Petersonin trion kanssa ja painottui ajattomampiin ikivihreisiin ja jazzstandardeihin. Yhtyeen menestyksekkäin albumi oli "Christmas" (1972), joka äänitettiin jo ennen yhteistyötä Petersonin ja MPS:n kanssa.
Päätyönään Chicagon mainosmusiikkituotannoissa työskennelleet yhtyeen jäsenet matkustivat kerran pari vuodessa Saksan Villingeniin äänittämään Puerlingin tekemiä uusia sovituksia MPS:n tuottaja-äänittäjä Hans Georg Brunner-Schwerin kotistudiossa. Yhtye ei konsertoinut ja esiintyi televisiossakin vain muutaman kerran, joten sen suosio perustui lähes täysin huolellisesti tuotettuihin äänilevyihin. The Singers Unlimited sai niistä Yhdysvalloissa Grammy-ehdokkuuksia ja Saksassa kaksi Preis der deutschen Schallplattenkritik -palkintoa.
Myöhemmillä albumeilla The Singers Unlimited teki yhteistyötä muun muassa Art Van Dammen ja  Clare Fischerin kanssa. Vuonna 1978 yhtye vaihtoi MPS:ltä Pausa-levymerkille, jolle se teki vielä neljä albumia.
Kaikki yhtyeen MPS-albumit julkaistiin uudelleen seitsemän CD-levyn boxina "Magic Voices" vuonna 1997.
Veitsiluodon Kisaveikot
Veitsiluodon Kisaveikot on kemiläinen urheilun yleisseura. Seura perustettiin maaliskuussa 1937 jatkamaan Veitsiluodon Tempauksen työtä paikallisen urheilun parissa. Veitsiluodon Kisaveikot aloitti toimintansa työläisseurana, sillä alun alkaen kaikki seuran jäsenet työskentelivät Veitsiluoto Oy:ssä.
Veitsiluodon Kisaveikot on ollut koko historiansa ajan yleisseura. Perustavaasa kokouksessa lajivalikoimaksi määriteltiin hiihto, paini, nyrkkeily, yleisurheilu ja voimistelu, minkä lisäksi mukana oli nuorisojaosto. Tämän lisäksi seuran väreissä on vuosien saatossa kilpailtu myös jääpallossa, jääkiekossa, kaukalopallossa, jalkapallossa, koripallossa ja lentopallossa. Nykyisin seurassa toimivat jaostot jalkapallossa ja yleisurheilussa.
Veitsiluodon Kisaveikkojen urheilijoista menestystä on saavuttanut ainakin yleisurheilija Antti Kokkonen.
Fiat Talento
Fiat Talento on Fiat Professionalin vuodesta 2016 lähtien valmistama pakettiautomalli, joka korvasi Fiat Scudon. Se jakaa suurimman osan tekniikastaan Opel Vivaron, Renault Traficin ja Nissan NV300:n kanssa. Kooltaan malli sijoittuu pienemmän Doblòn ja suuremman Ducaton väliin. Nimi "Talento" tulee antiikinaikaisesta kolikosta, mutta englanninkielinen sana "talent" tarkoittaa myös taitoa ja kykyä.
Pakettiauton lisäksi Talento on myös saatavana Combi-henkilönkuljetusversiona.
Fleming and Ferguson
Fleming and Ferguson oli skotlantilainen alusten suunnittelu- ja valmistusyritys eli telakka, joka oli toiminnassa 1877–1969.
William Y. Fleming ja Peter Ferguson perustivat 1877 Paisleyyn Skotlantiin laivojen höyrykoneita valmistavan yrityksen. Vuonna 1885 yritys laajensi tuotantoaan laivanrakennukseen ostamalla H. McIntyre and Companyn Phoenixin telakan. Yritys kirjautui pörssiin 1895 ja siitä tuli julkinen yhtiö 1898. Vuonna 1903 Fergusonin suku vetäytyi yrityksestä perustaen oman telakan Port Glasgow'hun Ferguson Shipbuilders. Yritys selvisi toisen pääosakkaan irtautumisesta ja se valmisti edelleen höyrykoneita ja pieniä aluksia.
Vuonna 1889 telakalta valmistui rahtialus "SS Singapore".
Vuonna 1964 American Marine and Machinery Company osti yhtiön.
O-Jodibentsoehappo
o-Jodibentsoehappo eli 2-jodibentsoehappo (CHIO) on bentsoehapon jodattuihin johdannaisiin kuuluva orgaaninen yhdiste. Yhdistettä käytetään orgaanisissa synteeseissä muiden kemikaalien esimerkiksi hapettimien valmistamiseen. o-Jodibentsoehapon isomeereja ovat m- ja p-jodibentsoehapot.
o-Jodibentsoehappo on puhtaana huoneenlämpötilassa valkoista kiteistä ainetta, mutta valmistuksesta jääneet epäpuhtaudet värjäävät sen helposti ruskehtavaksi. Yhdiste liukenee niukasti veteen ja paremmin orgaanisiin liuottimiin kuten etanoliin ja dietyylieetteriin. Aine on heikko happo ja sen pK-arvo on 2,84.
o-Jodibentseohappoa syntetisoidaan antraniilihaposta. Ensimmäisessä vaiheessa antraniilihaposta muodostetaan natriumnitriitin ja väkevän rikkihapon avulla diatsoniumsuola, joka reagoi kaliumjodidin kanssa nukleofiilisella aromaattisella substituutiolla muodostaen o-jodibentsoehappoa. Yhdiste puhdistetaan muodostamalla siitä sen etyyliesteri, etyyli-o-jodibentsoaatti, joka tislataan ja tämän jälkeen hydrolysoidaan puhtaaksi o-jodibentsoehapoksi
o-Jodibentsoehappoa voidaan käyttää hypervalenttisten jodiyhdisteiden, kuten o-jodoksibentsoehapon ja Dess–Martin-perjodinaanin valmistukseen. Esimerkiksi Dess–Martin-perjodinaania muodostuu, kun o-jodibentsoehappoa hapetetaan kaliumbromaatin, kloorin tai kaliumperoksimonosulfaatin avulla ja muodostunut 2-jodoksibentsoehappo reagoi etikkahappoanhydridin kanssa. Yhdistettä voidaan käyttää myös eräiden muiden kemikaalien kuten fungisidina käytettävän benodaniilin valmistukseen.
Vehmaan Kiisto
Vehmaan Kiisto on Vehmaan kunnassa toimiva, vuonna 1914 perustettu urheilun yleisseura. Sen lajivalikoimaan kuuluvat nykyisin hiihto, yleisurheilu sekä palloilu (salibandy, lentopallo ja koripallo). Tunnettuja Vehmaan Kiiston riveissä urheilleita ovat mm. Albin Stenroos, Pertti Karppinen, Timo Aaltonen ja Timo Salonen. Nykyisin seuran jäsenmäärä on noin 400.
Heinijärvi (Nokia, läntinen)
Heinijärvi on Pirkanmaalla Nokialla toinen vierekkäin sijaitsevista järvistä, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järvi on 400 metriä pitkä, 200 leveä ja sen pinta-ala on 3,2 hehtaaria. Yhdystie 13791 kulkee järven itäpuolitse ja tien toisella puolella sijaitsee itäinen Heinijärvi. Järviä kutsutaan kartoissa nimellä "Heinijärvet". Läntisen Heinijärven ympäristö on soistuvaa metsää. Järvi on matala ja paikoin heinittynyttä. Sen pohjoisrannalla sijaitsee Heinijärven maja, joka kuuluu Nokian Reservin aliupseereille .
Järvi luetaan kuuluu Matalusjärven valuma-alueeseen vaikka itäinen Heinijärvi kuuluu Laajanojan valuma-alueeseen. Kartoista kuitenkin huomataan, että läntinen Heinijärvi sijaitsee korkeuskäyrän sisällä ja että kartassa on piirrettynä yhdysoja järvien väliin tien alta. Järvillä on sama vedenpinnan korkeus.
Läntisen Heinijärven vedenlaatua ei tiettävästi ole vielä tutkittu. Itäisen Heinijärven vettä on tutkittu ja se kuuluu lisäksi Natura 2000-verkoston Kaakkurinjärviin. Läntiseen järveen laskee runsaasti suo-ojia, mikä vaikuttaa veden laatuun happamoivasti.
Vanhoissa Rekognosointikartoissa vuosilta 1776–1805 näkyy järvi Kuloveden kartassa. Siinä järven muoto on piirretty nykyisen kaltaiseksi ja siitä on piirretty ojat itään ja luoteeseen. Tämän kartan mukaan järvi olisi laskenut kahteen suuntaan eli se olisi ollut bifurkaatiojärvi.
Kalmbergin kartastossa vuodelta 1855–1856 järven rantaviiva piirrettiin yhtenäisenä kuin läntinen ja itäinen järvi olisivat olleet yhtenä järvenä. Sillä oli tuolloin vain yksi nimi ”Heinijärvi”. Tässäkin kartassa lasku-uoma johti Yliseenjärveen.
Lohtajan Veikot
Lohtajan Veikot on nykyisin Kokkolaan kuuluvan entisen Lohtajan kunnan alueella toimiva urheilun yleisseura. Se perustettiin tammikuussa 1941, kun Marinkaisten Kipinä ja Viirrekylien Kisailijat yhdistivät toimintansa. Seuran lajivalikoimaan ovat alusta asti kuuluneet hiihto ja yleisurheilu, minkä lisäksi jälkeenpäin seuran riveissä on alettu harrastaa myös suunnistusta, painonnostoa, jalkapalloa ja lentopalloa. Tunnettuja seuran urheilijoita on esimerkiksi pituushyppääjä Mikko Kivinen.
Ordo Templi Orientis
Ordo Templi Orientis (myös OTO), suomeksi "Idän temppelin sääntökunta" tai "Idän temppeliherrojen sääntökunta", on kansainvälinen veljeskunta, salaseura tai uskonnollinen järjestö, joka perustettiin 1900-luvun alkupuolella Saksassa. Sen perustajana pidetään Theodor Reussia tai Karl Kellneriä.
Brittiläisestä okkultistista Aleister Crowleysta tuli OTO:n johtaja vuonna 1922. Hänen johdollaan OTO järjestäytyi Crowleyn perustaman Thelema-uskonnon keskeisten periaatteiden mukaisesti. Järjestöön syntyi erimielisyyksiä näkemyksistä, ja se jakaantui osiin.
OTO:n jäsenyys on salainen. Sen toiminta on ulottunut myös Suomeen.
Talbot Express
Talbot Express on vuosina 1982–1992 valmistettu pakettiauto, joka on viimeinen PSA-konsernin Talbot-merkillä markkinoima automalli. Se on ulkoisesti lähes identtinen sisarmalliensa Fiat Ducaton, Citroën C25:n, Alfa Romeo AR6:n ja Peugeot J5:n kanssa. Expressiä valmistettiin edellä mainittujen autojen kanssa samalla tehtaalla Italiassa, mutta sitä myytiin vain Ison-Britannian markkinoilla. Talbot Expressistä tuli sisarmalliensa tavoin erityisen suosittu matkailuautojen alustana.
PSA:n valmistamat bensiinimoottorit olivat kahdeksanventtillisiä, kaasuttimella varustettuja ja perustuivat työntötankotekniikkaan. Tarjolla oli 1,8- (69 hv) ja 2,0-litraiset (78/84/86 hv) versiot. 84-hevosvoimainen oli varustettu katalysaattorilla. Dieselkäyttöiset voimanlähteet olivat PSA-konsernin kahdeksanventtiilisiä SOHC-moottoreita. Pienempi oli 1,9-litrainen vapaasti hengittävä (69 hv) ja suurempi 2,5-litrainen turbolla (95 hv) tai ilman (73 hv). Voimansiirtona oli viisivaihteinen manuaalivaihteisto. Etuvetoisten lisäksi valmistettiin myös pieniä määriä nelivetoisia Expressejä.
Talbot Express sisarmalleineen koki vuonna 1990 pienen kasvojenkohotuksen, jossa etuvalot ja -säleikkö vaihdettiin uusiin.
Peugeot J5
Peugeot J5 on Peugeot’n vuosina 1981–1994 valmistama pakettiautomalli. Se on ulkoisesti lähes identtinen sisarmalliensa Fiat Ducaton, Citroën C25:n ja Alfa Romeo AR6:n kanssa. Isossa-Britanniassa J5:ttä myytiin myös Talbot Express -merkkisenä. Peugeot J5 menestyi hyvin kotimaassaan Ranskassa, mutta jäi muualla hieman sisarmalliensa varjoon, muun muassa Fiatin vahvempien hyötyajoneuvojen markkinointiverkostojen vuoksi. Sisarmalliensa tavoin malli oli kuitenkin erityisen suosittu matkailuautojen alustana. Sukupolven vaihtuessa vuonna 1994 mallinimeksi vaihdettiin Peugeot Boxer.
J5:n bensiinimoottorit olivat kahdeksanventtillisiä, kaasuttimella varustettuja ja perustuivat työntötankotekniikkaan. Tarjolla oli 1,8- (69 hv) ja 2,0-litraiset (78/84/86 hv) versiot. 84-hevosvoimainen oli varustettu katalysaattorilla. Dieselkäyttöiset voimanlähteet olivat kahdeksanventtiilisiä SOHC-moottoreita. Pienempi oli 1,9-litrainen vapaasti hengittävä (69 hv) ja suurempi 2,5-litrainen turbolla (95 hv) tai ilman (73 hv). Voimansiirtona oli viisivaihteinen manuaalivaihteisto.Peugeot J5 sisarmalleineen koki vuonna 1990 pienen kasvojenkohotuksen, jossa etuvalot ja -säleikkö vaihdettiin uusiin.
Citroën C25
Citroën C25 on Citroënin vuosina 1981–1994 valmistama pakettiautomalli, joka korvasi vanhentuneen Citroën H:n. Se on ulkoisesti lähes identtinen sisarmalliensa Fiat Ducaton, Peugeot J5:n, Alfa Romeo AR6:n ja Talbot Expressin kanssa. Citroën C25:stä tuli sisarmalliensa tavoin erittäin suosittu matkailuautojen alustana. Sukupolven vaihtuessa vuonna 1994 mallinimeksi vaihdettiin Citroën Jumper (Isossa-Britanniassa Relay).
Bensiinimoottorit olivat kahdeksanventtillisiä, kaasuttimella varustettuja ja perustuivat työntötankotekniikkaan. Tarjolla oli 1,8- (69 hv) ja 2,0-litraiset (78/84/86 hv) versiot. 84-hevosvoimainen oli varustettu katalysaattorilla. Dieselkäyttöiset voimanlähteet olivat kahdeksanventtiilisiä SOHC-moottoreita. Pienempi oli 1,9-litrainen vapaasti hengittävä (69 hv) ja suurempi 2,5-litrainen turbolla (95 hv) tai ilman (73 hv). Voimansiirtona oli viisivaihteinen manuaalivaihteisto.
Citroën C25 sisarmalleineen koki vuonna 1990 pienen kasvojenkohotuksen, jossa etuvalot ja -säleikkö vaihdettiin uusiin.
Alfa Romeo AR6
Alfa Romeo AR6 on Alfa Romeon vuosina 1985–1989 valmistama pakettiautomalli. Se on ulkoisesti lähes identtinen sisarmalliensa Fiat Ducaton, Citroën C25:n, Peugeot J5:n ja Talbot Expressin kanssa. AR6:tta valmistettiin edellä mainittujen autojen kanssa samalla tehtaalla Italiassa, mutta sitä ei viety lainkaan kotimarkkinoidensa ulkopuolelle.
PSA:n valmistamat bensiinimoottorit olivat kahdeksanventtillisiä, kaasuttimella varustettuja ja perustuivat työntötankotekniikkaan. Tarjolla oli 1,8- (69 hv) ja 2,0-litraiset (78/84/86 hv) versiot. 84-hevosvoimainen oli varustettu katalysaattorilla. Dieselkäyttöiset voimanlähteet olivat kahdeksanventtiilisiä SOHC-moottoreita. Pienin oli 1,9-litrainen vapaasti hengittävänä (69 hv) tai turboahdettuna (82 hv) versiona, seuraava 2,4-litrainen turbo (92 hv) ja suurin 2,5-litrainen turbolla (95 hv) tai ilman (72/75 hv). Dieselmoottoreista ainoastaan 2,4 ja 2,5 litran turbomoottorit olivat suorasuihkutteisia, muissa oli epäsuora suihkutus. Voimansiirtona oli viisivaihteinen manuaalivaihteisto. Etuvetoisten lisäksi valmistettiin myös pieniä määriä nelivetoisia malliversioita.
Alfa Romeo AR6 vedettiin pois markkinoilta vuoden 1989 lopussa. Alkuvuodesta 1990 sen sisarmallit kävivät läpi pienen kasvojenkohotuksen, ja niiden valmistus loppui vuonna 1994. Seuraavan sukupolven mallit esiteltiin keväällä 1994.
Pudasjärven Urheilijat
Pudasjärven Urheilijat on Pudasjärvellä toimiva urheilun yleisseura. Seura perustettiin helmikuussa 1945. Seura on järjestänyt myös umpihankihiihdon ja kesäpilkin MM-kisoja. Seuran nykyiseen lajivalikoimaan kuuluvat lentopallo, yleisurheilu, mäkihyppy, voimistelu, hiihto, uinti, suunnistus ja kuntourheilu.
Heikki Kuorikoski
Heikki (Henrik) Matinpoika Kuorikoski (1772–1846) oli suomalainen kirkonrakentaja, joka kuului kaustislaiseen kirkonrakentajasukuun. Hän oli myös lahjakas rakennusten suunnittelija, vaikka joutui tekemään valtaosan töistään Ruotsin ja Suomen intendentinkonttorin piirustusten mukaan.
Kuorikosken itse suunnittelemia rakennuksia ovat ainakin Vetelin, Isojoen, Kalajoen, Ylikannuksen ja Lestijärven kirkot, jotka nykyisin eivät enää ole pystyssä. Säilyneitä Kuorikosken rakentamia töitä ovat Lapuan tuomiokirkko, Konginkankaan kirkko, Petolahden kirkon kellotapuli, Laukaan kirkko ja siinä oleva Kuorikosken suunnittelema kellotapuli.
Kuorikoski toteutti Turun palon jälkeiset Turun tuomiokirkon korjaustyöt (1828–1830). Niiden aikana hänen poikansa Fredrik Henrikinpoika kuoli pudottuaan kirkon tornista. Toinen poika Jaakko Kuorikoski jatkoi isänsä tapaan kirkonrakentajana.
Pieksämäen Veikot
Pieksämäen Veikot on Pieksämäellä toimiva urheilun yleisseura. Seura on perustettu vuonna 1915 ja sen lajivalikoimaan kuuluvat nykyisin yleisurheilu, hiihto ja suunnistus. Lisäksi seuralla on toimintaa myös veteraaniurheilun saralla. Pieksämäen Veikkojen urheilijoista menestystä on saavuttanut mm. kuulantyöntäjä Johanna Pulkkinen.
Ram ProMaster
Ram ProMaster on Ram Trucksin vuodesta 2013 lähtien Pohjois-Amerikan markkinoille valmistama pakettiautomalli. Se on ulkoisesti lähes identtinen Euroopassa myytävien Fiat Ducato-, Citroën Jumper- ja Peugeot Boxer -mallien kanssa, mutta moottorivalikoima on ProMasterissa erilainen.
Bensiinimoottoriksi on tarjolla Pentastar-niminen 3,6-litrainen V6 (280 hv), jonka voimansiirtona on kuusivaihteinen automaattivaihteisto. Dieselvaihtoehto on Ivecon 3,0-litrainen (155 hv) Multijet, joka puolestaan on varustettu kuusivaihteisella robottivaihteistolla.
Filippiinien alueet
Filippiinien alueet ovat 18 hallinnollista aluetta Filippiineillä. Ne jakautuvat edelleen 81 provinssiin.
Näillä alueilla ei ole omaa aluehallintoa, lukuun ottamatta Mindanaon autonomista aluetta. Useimmat valtion viranomaisten aluetoimipisteet toimivat näiden alueiden (eikä provinssien) tasolla. Alueet ovat myös tilastoinnin apuna.
Kolmen alueen nimet (CALABARZON, MIMAROPA ja SOCCSKSARGEN) on muodostettu lyhenteenä niihin kuuluvien provinssien nimistä, ja siksi ne kirjoitetaan usein suuraakkosin.
Opel Mokka
Opel Mokka on Opelin vuodesta 2012 lähtien valmistama crossover-tyyppinen henkilöautomalli.
Ensimmäisen sukupolven Mokka perustuu General Motorsin Gamma II -pohjalevylle. Samaa rakennetta käytetään muun muassa Cheverolet Aveo- ja Spark-malleissa. Mokkan sisarmallit ovat Buick Encore ja Chevrolet Trax, joiden kanssa se jakaa suurimman osan tekniikastaan. Isossa-Britanniassa mallia myydään Vauxhall-merkkisenä.
Vuoden 2012 Euro NCAP -kolaritestistä Mokka sai tulokseksi täydet viisi tähteä.
Mokkan pääkilpailijat ovat Euroopassa Nissan Qashqai ja Mitsubishi ASX. Niiden tavoin myös Mokka on saatavana sekä etu- että nelivetoisina versioina. Nelivetotekniikka perustuu monilevykytkimeen. Hyvissä ajo-olosuhteissa kaikki voima välitetään etupyörille, mutta tarpeen vaatiessa etu- ja taka-akseleilla voi olla yhtä paljon voimaa.
Moottoreita on tarjolla kolme, jotka kaikki on otettu suoraan Opelin muista malleista. Bensiinimoottorit ovat vapaasti hengittävä 1,6-litrainen (115 hv) ja turboahdettu 1,4-litrainen (140 hv). Dieselvaihtoehto oli alkuvaiheessa 1,7 CDTI (130 hv). 1,6-litraisessa moottorissa manuaalivaihteisto on viisi-, muissa kuusivaihteinen. 1,4-litraisen ja dieselin yhteyteen sai myös kuusiportaisen automaattivaihteiston, jos vetotavaksi valitaan etuveto. 1,6-litraista ei ole saatavilla nelivetoisena. Ainoastaan Venäjän markkinoilla on myös 1,8-litrainen (140 hv) bensiinimoottori.
Varustetasot olivat Suomessa aluksi Enjoy ja Cosmo.
Enjoy-mallissa oli vakiovarusteina muun muassa kuusi turvatyynyä, ESP, manuaali-ilmastointi, ajotietokone, vakionopeudensäädin, nahkaverhoiltu lämmitettävä ohjauspyörä, sähköikkunat edessä ja takana sekä sumuvalot.
Cosmossa oli lisäksi osittain nahkaverhoillut istuimet, kaksivyöhykkeinen automaatti-ilmastointi, automaattiset kaukovalot, kromatut ovenkahvat, kromilista ikkunalinjassa, pysäköintitutka edessä ja takana sekä tuulilasinpyyhkijöiden sadetunnistin.
Vuoden 2015 alussa aiempi 1,7-litrainen dieselmoottori korvattiin uudella 136-hevosvoimaisella 1,6 CDTI:llä. Myös siihen on valittavissa automaattivaihteisto etuvetoisena. Uusi moottori on aikaisempaa kevyempi alumiinisten kampiakselin tukien ja sylinterilohkon ansiosta.
Samaan aikaan Enjoy muuttui Drive-nimiseksi, jossa on aiemman lisäksi muun muassa automaatti-ilmastointi.
Geneven autonäyttelyssä keväällä 2016 esiteltiin kasvojenkohotuksen kokenut malli, jonka mallinimeksi tuli Mokka X. Uudistuksessa auto sai päivitystä keulan ilmeeseen ja uudenlaisen sisustan.
Toisen sukupolven Mokkan odotetaan tulevan markkinoille vuonna 2019. Se jakaa perusrakenteensa samoihin aikoihin esiteltävän toisen sukupolven Peugeot 2008:n kanssa. Alun perin auton suunniteltiin perustuvan General Motorsin pohjalevylle, mutta suunnitelmia muutettiin Groupe PSA:n ostettua Opelin.
Arctic Athletics Rovaniemi
Arctic Athletics Rovaniemi on rovaniemeläinen vuonna 2013 perustettu yleisurheilun erikoisseura. Seuran tarkoituksena on edistää Pohjois-Suomen urheilumahdollisuuksia ja koota alueen huippu-urheilijat saman seuran alle. Seuran tunnetuin urheilija on kuulantyöntäjä Henri Pakisjärvi. Seuran puheenjohtajana toimii Jani Ylisaukko-oja.
Maaningan Mahti
Maaningan Mahti on nykyisin Kuopioon kuuluvan entisen Maaningan kunnan alueella toimiva urheilun yleisseura. Seura perustettiin vuonna 1973, kun Maaningan Pallo ja Maaningan Tarmo yhdistyivät. Seuran lajivalikoimaan kuuluvat nykyisin hiihto, yleisurheilu, lentopallo ja pesäpallo.
Seura ylläpitää kesäisin Maaningan kasinona tunnettua tanssilavaa Keskisaaressa.
Filippiinien provinssit
Filippiinien provinssit ovat Filippiinien aluehallinnon tärkein osa. Jokaista provinssia hallitsee vaaleilla valittu parlamentti nimeltään Sangguniang Panlalawigan sekä vaaleilla valittu kuvernööri. Provinsseja on 81 kappaletta. Pääkaupunkiseutu sekä 38 suurkaupunkia ovat provinssihallinnon ulkopuolella. Provinssit muodostavat 18 hallinnollista suuraluetta.
Mount Apo
Mount Apo on 2 954 metriä korkea kerrostulivuori Davaon kaupungin lähistöllä Mindanaon saarella Filippiineillä. Se on Filippiinien korkein vuori.
Liisa Erkintytär
Liisa Erkintytär s. 1733– (kuolinaika tuntematon) oli kalantilainen paimentyttö ja Länsi-Suomen rukoilevaisuuden käynnistäjä.
Liisa Erkintytär koki uskonnollisen herätyksen 23-vuotiaana, pyhäinpäivänä 1756. Tällöin näki itsensä ja läheisensä joutuvan syntien takia kadotukseen. Hän joutui ekstaattiseen tilaan, joka tarttui muihinkin kyläläisiin. Se synnytti uskonnollisen liikkeen, joka levisi varsinkin naisten keskuudessa.
Liisa Erkintyttären tiedetään lukeneen ennen herätyskokemustaan brittiläisen puritaanipapin Arthur Dentin teosta "Totisen käändymisen harjoitus" (suom. 1732). Hänen elämänsä myöhempiä vaiheita vuodesta 1759 ei tunneta, mutta niihin liittyviä käsityksiä ja uskomuksia on kansanperinteessä paljon.
Chevrolet Trax
Chevrolet Trax on Chevroletin vuodesta 2013 lähtien valmistama crossover-tyyppinen automalli. Traxin sisarmallit ovat Buick Encore ja Opel Mokka, joiden kanssa se jakaa suurimman osan tekniikastaan. Venäjällä ja Etelä-Amerikassa mallin nimenä on Chevrolet Tracker, Oseaniassa Holden Trax. Autoa myytiin Euroopassa vuoteen 2016 saakka, jolloin Chevrolet vetäytyi Euroopan markkinoilta.
Vuoden 2013 Euro NCAP -kolaritestistä Trax sai tulokseksi täydet viisi tähteä.
Trax esiteltiin Pariisin autonäyttelyssä syksyllä 2012. Chevroletilla ei aluksi ollut aikomusta myydä mallia Yhdysvalloissa, mutta keväällä 2014 se ilmoitti lisäävänsä Traxin Yhdysvaltain mallistoonsa.
Chicagon autonäyttelyssä helmikuussa 2016 esiteltiin kasvojenkohotuksen kokenut Trax. Se sai muutoksia keulan ilmeeseen sekä uuden kojelaudan.
Chevrolet Tracker
Chevrolet Tracker viittaa seuraaviin automalleihin:
Buick Encore
Buick Encore on Buickin vuodesta 2013 lähtien valmistama crossover-tyyppinen automalli. Encoren sisarmallit ovat Chevrolet Trax ja Opel Mokka, joiden kanssa se jakaa suurimman osan tekniikastaan. Mallia myydään Pohjois-Amerikassa ja Kiinassa.
Encore esiteltiin Detroitin autonäyttelyssä tammikuussa 2012. Autossa on turboahdettu 1,4-litrainen bensiinimoottori, ja se on saatavana etu- tai nelivetoisena.
New Yorkin autonäyttelyssä keväällä 2016 esiteltiin kasvojenkohotuksen kokenut Encore. Se sai muutoksia keulan ilmeeseen sekä uuden kojelaudan.
Jättöreuna
Jättöreuna on aerodynaamisen pinnan, kuten siiven tai peräsimen, takaosa. Jättöreunaan voidaan sijoittaa lentokoneen hallinnassa käytettäviä ohjainpintoja, kuten siivekkeet, korkeusperäsin, sivuperäsin tai laskusiivekkeet.
Nissan Kubistar
Nissan Kubistar on Nissanin vuosina 2003–2009 valmistama pieni pakettiauto, joka on Renault Kangoon lähes identtinen sisarmalli. Kubistarin korvasi Nissanin itse suunnittelema NV200.
Kangoo sai vuonna 2003 tulokseksi neljä tähteä viidestä Euro NCAP -kolaritestissä.
Bensiinimoottorit olivat 1,2-litrainen (75 hv) ja 1,6-litrainen (95 hv). Dieselvaihtoehtona oli 1,5-litrainen dCi, josta oli saatavana kolmea eri tehoista versiota (60/68/85 hv). Voimansiirtona oli viisivaihteinen manuaalivaihteisto.
Hangaslammi (Nokia, läntinen)
Hangaslammi on Pirkanmaalla Nokialla sijaitsevasta kahdesta vierkkäisestä "Hangaslammit"-järvestä läntimmäinen. Se kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järvi on 250 metriä pitkä, 200 metriä leveä ja sen pinta-ala on 3,7 hehtaaria. Järveen laskee suo-oja sekä yhdysoja itäiseltä Hangaslammilta, jonka vedenpinta on sitä 20 senttimetriä ylempänä. Rantaviivaa on noin 900 metriä ja se on puoliksi soistuvaa metsää ja kangasmetsää. Rannoille on rakennettu kaksi vapaa-ajan asuntoa, joille johtaa yhdystie 13791 Nokialta tai Ala-Pinsiöstä. Järven yli kulkee voimalinja.
Vanhoissa Rekognosointikartoissa vuosilta 1776–1805 Hangaslammet näkyvät selvästi samanmuotoisina kuin nykyään. Laskuoja kulkee niissä nykyisellä tavalla.
Hangaslammi (Nokia, itäinen)
Hangaslammi on Pirkanmaalla Nokialla sijaitsevasta kahdesta vierkkäisestä "Hangaslammit"-järvestä itäisempi. Se kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Pyöreähkön järven halkaisija on noin 200 metriä ja sen pinta-ala on 2,1 hehtaaria. Se sijaitsee soistuvan metsän ympäröivänä ja siihen laskee kolme suo-ojaa. Länteiseen ja 20 senttimetriä alempaan Hangaslammiin johtaa 30 metriä pitkä laskuoja. Rantaviiva on 600 metriä pitkä ja sinne on rakennettu yksi vapaa-ajan asunto. Järville pääsee yhdystietä 13791 pitkin Nokialta tai Ala-Pinsiöltä.
Vanhoissa Rekognosointikartoissa vuosilta 1776–1805 Hangaslammet näkyvät selvästi samanmuotoisina kuin nykyään. Laskuoja kulkee niissä nykyisellä tavalla.
IPhone 6s Plus
iPhone 6s Plus on Applen syyskuussa 2015 julkaisema älypuhelin. Samaan aikaan julkaistiin myös iPhone 6s. Puhelimien uusia ominaisuuksia ovat muun muassa näytön 3D Touch -ominaisuus, 12 megapikselin iSight-kamera ja uusi värivaihtoehto ruusukulta.
Applen iPhone 6s Plus -puhelimen Retina HD -näytön koko on edeltäjänsä iPhone 6 Plussan tapaan 5,5 tuumaa. Näytön resoluutio on 1920 x 1080 pikseliä. Puhelimen pituus on 158,2 mm, leveys 77,9 mm ja paksuus 7,3 mm. Paino on 192 grammaa. 12 megapikselin iSight-kameran lisäksi iPhone 6S Plus sisältää 5 megapikselin etukameran Retina Flash -salamalla. Videokuvauksen uutena ominaisuutena on optinen kuvanvakain.
Pikku-Matalus
Pikku-Matalus on Pirkanmaalla Nokialla sijaitseva suolampi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Matalusjoen alajuoksun nimitys on peräisin nimistötutkimuksen havaitsemasta perinteisestä joki-järvi-yhteydestä, jossa Matalusjärvi ja Matalusjoki ovat toisiinsa kytköksessä. Matalusjärveä eli Iso-Matalusta ei enää ole, koska se on kuivatettu pelloksi ja suometsäksi. Pikku-Matalus on siitä johdettu diminutiivinen kaima, jolla se erotetaan vielä paikallisten muisissa olevasta kuivatetusta isommasta järvestä.
lampi on noin 100 metriä pitkä ja 50 metriä leveä. Matalusjoki on virrannut aiemmin lammen läpi, mutta jokea perattaessa syvemmäksi sen uomaa on johdettu lammen ohi. Lampi sijaitsee peltomaiden keskellä painaumassa, joka on suota. Lampeen laskee pelto- ja metsäoja, joka tuo läntisen Heinijärven ja Heinilammen vesiä sekä toista haaraa myöten läntisen ja itäisen Hangaslammin vesiä. Vesi vaihtuu lammessa myös jokeen ulottuvien yhdysojien kautta. Nokian ja Hämeenkyrön välinen raja kulkee lammen vieritse virtaavaa Matalusjokea myöten.
Kalmbergin kartastossa järven nimi kirjoitettiin "Wähä Matalusjärvi".
Jaana Lappo
Jaana Merja Onerva Lappo (9. tammikuuta 1951) on suomalainen lastenkirjailija, sanoittaja ja kääntäjä.
Lappo on 1970-luvun lopusta lähtien tehnyt lastenkirjoja useille kustantajille monien kuvittajien kanssa.
Laulutekstejä Lappo on suomentanut muun muassa Liisa Taville.
Eliittikisat 2016
Eliittikisat järjestettiin vuonna 2016 viidellä paikkakunnalla: Lapinlahdella, Kuortaneella, Lahdessa, Joensuussa ja Lappeenrannassa. Tero Pitkämäki voitti eliittikisasarjan ja Eliittiurheilija-palkinnon, jonka arvo on 10 000 €.
Lapinlahden eliittikisat järjestettiin 19. kesäkuuta 2016.
Miehet
Naiset
Kuortaneen eliittikisat järjestettiin 25. kesäkuuta 2016.
Miehet
Naiset
Lahden eliittikisat järjestettiin 14. heinäkuuta 2016.
Miehet
Naiset
Joensuun eliittikisat järjestettiin 30. heinäkuuta 2016.
Miehet
Naiset
Lappeenrannan eliittikisat järjestettiin 27. elokuuta 2016.
Miehet
Naiset
Ledontie
Ledontie (, , ) on tie, joka kulkee Intian Assamin osavaltiossa sijaitsevan Ledon kaupungista Myanmarin läpi Kunmingiin Yunnanin maakuntaan Kiinaan. Tie rakennettiin toisen maailmansodan aikana jotta liittoutuneet pystyisivät toimittamaan varusteita kiinalaisille, jotka taistelivat japanilaisia vastaan. Tie valmistui tammikuussa 1945, jolloin sen avaamisella ei ollut enää suunniteltua merkitystä, koska japanilaiset olivat jo vetäytyneet kokonaan Burmasta.